ריפוי החירש אילם

ריפוי החירש אילם מדקאפוליס הוא אחד הנסים של ישו, שמופיע בבשורת מרקוס בלבד (מרקוס ז: 37-31) . קיימות הקבלות רבות בין אירועי נס זה לאירועי נס ריפוי העיוור מלידה. על פי בשורת מרקוס, כאשר ישו נכנס לאזור "עשר הערים" (דקאפוליס), לאחר שעבר בצידון וירד לים הכנרת, מספר אנשים הביאו אליו גבר שהיה חירש אילם, הם התחננו בפני ישו שיניח את ידיו עליו וירפא אותו. ישו הפריד אותו מן ההמון שמסביבו, הניח את אצבעותיו על אוזניו של החירש אילם, ירק ונגע בלשונו של האיש, הביט השמימה תוך השמעת אנחה וציווה עליו: "היפתח". מיד נרפא החירש אילם והוא תחיל לשמוע ולדבר ברור. כמו בנסים רבים אחרים, ציווה ישו על הנוכחים שלא יפיצו את השמועה, על נס הריפוי, אך ככל שהוא ציווה זאת עליהם כן הרבו להשמיע את הדבר. תיאור הנס הזה בא מיד לאחר תיאור נס ריפוי בתה של האישה הכנענית שהתחננה לישו שירפא את בתה שרוח טומאה (שד) נכנסה לתוכה (דיבוק). אישה זו דברה עם ישו תוך הבעת העמדה ששליחותו של ישו היא לא רק כלפי העם היהודי, אלא שהיא חובקת עולם וכוללת גם את הגויים (מרקוס ז: 30-24). על אף שהבשורה לא מציינת האם החרש אילם הזה היה יהודי או לא יהודי, הוא ללא ספק התגורר באזור עשר הערים - הדקאפוליס שהיה מאוכלס בגויים בעיקר. 31 וַיָּשָׁב וַיֵּצֵא מִגְּבוּל צוֹר וְצִידוֹן וַיָּבֹא אֶל־יָם הַגָּלִיל בְּתוֹךְ גְּבוּל עֶשֶׂר הֶעָרִים׃ 32 וַיָּבִיאוּ אֵלָיו אִישׁ אֲשֶׁר הָיָה חֵרֵשׁ וְאִלֵּם וַיִּתְחַנֲנוּ לוֹ לָשׂוּם עָלָיו אֶת־יָדוֹ׃ 33 וַיִּקַּח אֹתוֹ לְבַדּוֹ מִקֶּרֶב הֶהָמוֹן וַיָּשֶׂם אֶת־אֶצְבְּעוֹתָיו בְּאָזְנָיו וַיָּרָק וַיַּגַּע עַל־לְשֹׁנוֹ׃ 34 וַיַּבֵּט הַשָּׁמַיְמָה וַיֵּאָנַח וַיֹּאמֶר אֵלָיו אִפַּתַּח וּפֵרוּשׁוֹ הִתְפַּתֵּחַ׃ 35 וּבְרֶגַע נִפְתְּחוּ אָזְנָיו וַיֻּתַּר אֵסוּר לְשׁוֹנוֹ וַיְדַבֵּר בְּשָׂפָה בְרוּרָה׃ 36 וַיְצַו עֲלֵיהֶם שֶׁלּא־יַגִּידוּ לְאִישׁ וְכַאֲשֶׁר יַזְהִירֵם כֵּן יַרְבּוּ לְהַשְׁמִיעַ׃ 37 וַיִּשְׁתּוֹמֲמוּ עַד־מְאֹד וַיֹּאמְרוּ אֶת־הַכֹּל עָשָׂה יָפֶה גַּם־הַחֵרְשִׁים הוּא עֹשֶׂה לְשֹׁמְעִים גַּם־הָאִלְּמִים לִמְדַבְּרִים׃ — הבשורה על-פי מרקוס, פרק ז', פסוקים 31–37, בתרגום דליטש פרשן הברית החדשה למאר ויליאמסון כותב כי סיפר נס זה הוא האחרון מתוך סדרה של נסים העוסקים בגילו זהותו של ישו, כמשיח, כפי שאישר מאוחר יותר השליח שמעון כיפא (פטרוס) בבשורת מרקוס ח:29 שבה ענה שמעון כיפא לישו על שאלתו לתלמידיו: "וְאַתֶּם מַה־תֹּאמְרוּ לִי מִי־אָנִי" תשובתו הנחרצת של פטרוס הייתה "אַתָּה הוּא הַמָּשִׁיחַ". מקובל לחשוב שבכך שישו רפא באופן נסי חולים מסוגים שונים לרבות חרשים, אילמים, פסחים ועיוורים, הוא ממלא נבואות אודותיו מן התנ"ך, כמו הנבואה מישעיהו לה: 6-5: "5 אָז תִּפָּקַחְנָה, עֵינֵי עִוְרִים; וְאָזְנֵי חֵרְשִׁים, תִּפָּתַחְנָה. 6 אָז יְדַלֵּג כָּאַיָּל פִּסֵּחַ, וְתָרֹן לְשׁוֹן אִלֵּם: ". כמו כן כאשר יוחנן המטביל שלח שנים מתלמידו לשאול את ישו האם הוא האחד שמצפים לבואו או שמא יש להמתין למישהו אחר, ענה ישו: " 22 וַיַּעַן יֵשׁוּעַ וַיֹּאמֶר אֲלֵיהֶם לְכוּ וְהַגִּידוּ לְיוֹחָנָן אֵת אֲשֶׁר רְאִיתֶם וַאֲשֶׁר שְׁמַעְתֶּם עִוְרִים רֹאִים וּפִסְחִים מְהַלְּכִים וּמְצֹרָעִים מְטֹהָרִים וְחֵרְשִׁים שׁוֹמְעִים וּמֵתִים קָמִים וַעֲנִיִּים מִתְבַּשְּׂרִים׃ 23 וְאַשְׁרֵי הָאִישׁ אֲשֶׁר לֹא־יִכָּשֵׁל בִּי" (בשורת מרקוס ז:23-19). פ. נ'ון מלדאו, המשיח בשתי הבריתות, 1956, 1969, 1998, קרן אחוה משיחית, ISBN965-447-053-5 ריסטו סנטלה, המשיח בתנ"ך - לאור ספרי חז"ל, 1980, 1984, דפוס ינץ בע"מ ריסטו סנטלה, המשיח בברית החדשה - לאור ספרי חז"ל, 1984, דפוס ינץ בע"מ סף עמנואל לנדסמן, קורות חיי ישוע המשיח, דפוס ינץ בע"מ ישוע מנצרת ושאול השליח - תולדותיהם ופועלם, החברה לכתבי הקודש בישראל, 1976, 1991 פאול טיינה, מלך היהודים, 1995, קרן אחוה משיחית, דפוס ינץ בע"מ, ISBN 965-447-032-2 מדיה וקבצים בנושא ריפוי החירש אילם בוויקישיתוף "Biblegateway Mark 7:31-37". Biblegateway.com. נבדק ב-2018-04-19. Lamar Williamson (1983), Mark ISBN 0-8042-3121-4 pages 138-140